এবার জঞ্জাল সংগ্রহের পরিষেবা পেতে দিতে হবে টাকা, আইন আনছে পুরসভা

মুম্বই: এবার সুখের দিন শেষ হচ্ছে। বাড়ির সামনে বালতিতে জঞ্জাল (Trash in the bucket) রেখে দিলাম, আর পুরসভার কর্মীরা (Municipal Employees) এসে নিয়ে গেল।

সেই দিন আর থাকবে না, এবার নয়া পুর আইনের নিয়মে জঞ্জাল সংগ্রহের মতো পরিষেবা পেতে, দিতে হবে টাকা। নয়া নিয়ম আনছে বাণিজ্যনগরী মুম্বই (Mumbai)।

কিভাবে এই পরিষেবাটি বাস্তবায়ন হবে, সেই সম্পর্কে বৃহন্মুম্বই পুরসভা (বিএমসি) (Brihanmumbai Municipal Corporation (BMC))  আইনি (Law) পরামর্শ চেয়েছে।

প্রতিটি পরিবার থেকেই কঠিন বর্জ্য পদার্থ সংগ্রহ করা হয়। প্রতি মাসে ১০০ টাকা থেকে ১,০০০ টাকা পর্যন্ত ফি নেওয়ার কথা চিন্তা করা হচ্ছে। ১৮৮৮ সালের মুম্বই পৌর আইনের অধীনে জনপরিষেবা বাধ্যতামূলক।

আরও পড়ুন: ইউপিএ আর এনডিএ কেউই বেকারত্বের সমাধান করতে পারেনি, মন্তব্য রাহুলের

বিএমসি-র এক আধিকারিক জানিয়েছেন, ডিসেম্বর থেকে এই নিয়ে চিন্তাভাবনা শুরু হয়। ২০১৬ সালে, কঠিন বর্জ্য ব্যবস্থাপনা নিয়ে কেন্দ্র নির্দেশিকায় টাকা নেওয়ার পরামর্শ ছিল।

ওই আধিকারিক জানান, বিএমসি সেই নির্দেশিকা অনুসরণ করেই মুম্বই পুর আইনে সংশোধন আনার চেষ্টা করছে।

অপর এক আধিকারিক জানিয়েছেন, ফি আদায়ের বিষয়টি বাস্তবায়নের লক্ষ্যে আমরা আইনি পরামর্শ নিচ্ছি।

১৮৮৮ সালের এমএমসি আইন অনুসারে, কঠিন বর্জ্য ব্যবস্থাপনা একটি বাধ্যতামূলক কর্তব্য। তাই এই ধরনের কোনও শুল্ক আদায়ের আগে, বিএমসিকে আইনটি সংশোধন করতে হবে। তবেই সেই আইন বলবৎ করা যাবে। প্রতি পরিবার থেকে ১০০ থেকে ১০০০ টাকার পর্যন্ত ফি নেওয়ার পরিকল্পনা নেওয়া হয়েছে।

বাড়ির আকার অনুসারে এই ফি নেওয়া ধার্য করা হবে, মাসিক ভিত্তিতে নেওয়া হবে। তবে বাণিজ্যিক ব্যবহারকারীদের জন্য সেই টাকার মূল্য বাড়বে। সেক্ষেত্রে যা আনুমানিক ৫০০ থেকে ৫,৫০০ টাকা পর্যন্ত নেওয়ার সিদ্ধান্ত আপাতত বিবেচিত হয়েছে।

দেখুন অন্য খবর: